[{"text_idx": "#000003", "text": "Uuringu kohaselt annab metsa- ja puidusektor ku\u0308mnendiku Eesti to\u0308o\u0308ho\u0303ivest"}, {"text_idx": "#000004", "text": "Metsa- ja puidusektor moodustab 10 protsenti kogu Eesti to\u0308o\u0308ho\u0303ivest, andes 2017. aastal to\u0308o\u0308d ligikaudu 59 000 inimesele, selgub Eesti Metsa- ja Puiduto\u0308o\u0308stuse Liidu tellitud puidusektori sotsiaalmajandusliku mo\u0303ju uuringust, mille viis la\u0308bi Ernst & Young Baltic AS."}, {"text_idx": "#000005", "text": "U\u0308leeelmisel aastal to\u0308o\u0308tas metsa- ja puidusektoris kokku ligikaudu 28 000 inimest. Lisaks panustas sektor kaudse ja kaasneva mo\u0303ju kaudu to\u0308o\u0308ho\u0303ivesse 31 000 to\u0308o\u0308koha loomisega. Uuringust selgus, et kaudne ning kaasnev mo\u0303ju to\u0308o\u0308ho\u0303ivele avaldus enim maismaatranspordi-, hulgimu\u0308u\u0308gi- ning jaemu\u0308u\u0308givaldkondades."}, {"text_idx": "#000006", "text": "Eesti Metsa- ja Puiduto\u0308o\u0308stuse Liidu juhatuse esimehe Jaak Niguli so\u0303nul on oluline, et inimesed na\u0308eksid metsandust laiemalt. \"Metsa- ja puidusektor panustab Eesti majandusse ja seela\u0308bi inimeste u\u0308ldise heaolu kasvu erinevate valdkondade kaudu,\" so\u0303nas ta pressiteate vahendusel."}, {"text_idx": "#000007", "text": "Niguli so\u0303nul avaldub metsa- ja puidusektori olulisus to\u0308o\u0308andjana eriti tugevalt Eesti maapiirkondades. Ta ma\u0308rkis, et metsa- ja puidusektor on u\u0308ks va\u0308heseid to\u0308o\u0308andjaid va\u0308ljaspool Harju- ja Tartumaa to\u0303mbekeskusi, mis suudab pakkuda rahvusvahelise haardega to\u0308o\u0308d keskmisest ko\u0303rgema palgatasemega."}, {"text_idx": "#000008", "text": "Uuringu kohaselt oli sektori panus to\u0308o\u0308ho\u0303ivesse suurim Kesk-Eestis ja La\u0308a\u0308ne-Virumaal, kus metsandussektor andis 19,7 protsenti to\u0308o\u0308ho\u0303ivest, Lo\u0303una-Eestis oli see 15,4 protsenti, La\u0308a\u0308ne-Eestis ja saartel 9,9, Harjumaal 6,9 ja Kirde-Eestis 3,8 protsenti. Seejuures vo\u0303eti uuringus arvesse otsest, kaudset ja kaasnevat mo\u0303ju. \"To\u0308o\u0308koha olemasolu on u\u0308ks olulisemaid tegureid, mis seob inimese u\u0308he vo\u0303i teise elupaigaga. Uuringutulemused annavad kindlust va\u0308ita, et metsandussektoril on ta\u0308ita suur roll elu sa\u0308ilimisel Eesti maapiirkondades,\" u\u0308tles Nigul."}, {"text_idx": "#000009", "text": "Ta tunnistas, et metsa- ja puiduto\u0308o\u0308stuse sektoris on no\u0303udlus kvalifitseeritud to\u0308o\u0308jo\u0303u ja\u0308rele suur. \"Usume, et sektori tugev panustamine info- ja kommunikatsioonitehnoloogia innovatsiooni aitab valdkonna juurde tuua ka noori. To\u0308o\u0308 metsandus- ja puidusektoris no\u0303uab aina rohkem teadmisi infotehnoloogiast, mehhatroonikast ja robootikast, mis on kindlasti tulevikualad,\" to\u0303des Nigul."}, {"text_idx": "#000010", "text": "Ta lisas, et metsadel ja puiduto\u0308o\u0308stusel on aina olulisem roll ka ta\u0308naste kliimaprobleemidega tegelemisel, sest tegemist pea ainsa to\u0308o\u0308stusharuga, kellel on pakkuda lahendusi. U\u0308ha suurem on nende teadlaste hulk, kes soovitavad vanad puud langetada ja nende asemel uued istutada, sest o\u0303hust seovad aktiivselt su\u0308sinikku noored kasvavad puud. \"Asendades naftapo\u0303hised tooted mahavo\u0303etud puudest valmistatutega, on vo\u0303it keskkonnale mitmekordne. Seega peitub puidus tohutu potentsiaal ta\u0308naste kliimaprobleemide lahendamisel,\" kirjeldas Nigul."}, {"text_idx": "#000011", "text": "Raport: maailma suurfirmad on raadamise piiramise lubaduse murdnud"}, {"text_idx": "#000013", "text": "Eesti esimese kvartali majanduskasv oli 4,5 protsenti"}, {"text_idx": "#000014", "text": "Mullu raiuti Eestis rekordiliselt metsa"}, {"text_idx": "#000015", "text": "Riigimetsas algas raierahu, looduskaitsjad soovivad u\u0308leriigilist raierahu"}, {"text_idx": "#000018", "text": "Venemaa ru\u0308nnakud Ukraina ku\u0308ladele kirdes to\u0303id kaasa ohvreid"}, {"text_idx": "#000023", "text": "\"AK. Na\u0308dal\" analu\u0308u\u0308sis riigieelarve koostamist"}, {"text_idx": "#000024", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000029", "text": "Automaks tuleb esialgsest versioonist omanikule kulukam"}, {"text_idx": "#000030", "text": "Rahapuudusel ja\u0308a\u0308b rajamata ainus so\u0303idukite tunnel U\u0308lemiste linnakusse"}, {"text_idx": "#000031", "text": "Rootsis sai ulatuslikus teevaringus mitu inimest kannatada"}, {"text_idx": "#000036", "text": "Land: lubadus ko\u0303rghariduse rahastamist suurendada ei lahenda alusprobleemi"}, {"text_idx": "#000044", "text": "Eesti piiril ei ole massilist ebaseaduslikku ra\u0308ndesurvet"}, {"text_idx": "#000045", "text": "U\u0308u\u0308rimajaga spetsialiste meelitada lootnud Narva loobus maja ehitamisest"}, {"text_idx": "#000046", "text": "Tori hobusekasvandus mu\u0308u\u0308s teist aastat na\u0308itusmu\u0308u\u0308gil hobuseid"}, {"text_idx": "#000050", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]